CELEX: 62007CA0442
Language: et
Date: 2008-12-09 00:00:00
Title: Kohtuasi C-442/07: Euroopa Kohtu (suurkoda) 9. detsembri 2008 . aasta otsus (Oberster Patent- und Markensenat'i (Austria) eelotsusetaotlus) — Verein Radetzky-Orden versus Bundesvereinigung Kameradschaft Feldmarschall Radetzky (Kaubamärgid — Direktiiv 89/104/EMÜ — Artikkel 12 — Tühistamine — Mittetulundusühingu registreeritud tähised — Mõiste kaubamärgi tegelik kasutamine — Heategevus)

21.2.2009   
            
            
               ET
            
            
               Euroopa Liidu Teataja
            
            
               C 44/17
            
         Euroopa Kohtu (suurkoda) 9. detsembri 2008. aasta otsus (Oberster Patent- und Markensenat'i (Austria) eelotsusetaotlus) — Verein Radetzky-Orden versus Bundesvereinigung Kameradschaft „Feldmarschall Radetzky”
   (Kohtuasi C-442/07) (1)
   
   (Kaubamärgid - Direktiiv 89/104/EMÜ - Artikkel 12 - Tühistamine - Mittetulundusühingu registreeritud tähised - Mõiste kaubamärgi „tegelik kasutamine’ - Heategevus)
   (2009/C 44/28)
   Kohtumenetluse keel: saksa
   Eelotsusetaotluse esitanud kohus
   Oberster Patent- und Markensenat
   Põhikohtuasja pooled
   
      Hageja: Verein Radetzky-Orden
   
      Kostja: Bundesvereinigung Kameradschaft „Feldmarschall Radetzky”
   Kohtuasja ese
   Eelotsusetaotlus — Oberster Patent- und Markensenat — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92) artikli 12 lõike 1 tõlgendamine — Kaubamärgid, mida mittetulundusühing kasutab dokumentidel, kirjapaberil, reklaammaterjalil ning rinnamärgina oma tegevuse raames, mille eesmärk on sõjaväeliste traditsioonide alalhoidmine ning annetuste kogumine ja jagamine — Sellise kasutamise kvalifitseerimine „tegelikuks kasutamiseks”, mille tõttu võivad kaubamärgist tulenevad õigused säilida
   Resolutiivosa
   Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 12 lõiget 1 tuleb tõlgendada nii, et kaubamärki kasutatakse tegelikult, kui mittetulundusühing kasutab seda oma suhetes avalikkusega ürituste kuulutustel, dokumentidel ja reklaammaterjalil ning kui ühingu liikmed kannavad vastavat kaubamärki kujutavaid rinnamärke annetuste kogumisel ja jagamisel.
   
      (1)  ELT C 283, 24.11.2007.